RETKLA4020 – Retorisk teori og praksis i antikken - Universitetet i Oslo
RETKLA4020 – Retorisk teori og praksis i antikken
Emnet gir en fordypning i antikk retorikk. Antikk talekunst ble praktisert og analysert av både politikere, filosofer og pedagoger, og sentralt i emnet er vekselvirkningen mellom retorisk teori og praksis. Følger antikke talere teoretiske anvisninger? I hvilken grad tar retorisk teori opp i seg historiske utviklinger innenfor politikk, vitenskap og kultur? Emnet er basert på antikke og moderne originaltekster og sekundærlitteratur.
• å vurdere og analysere retorisk teori og praksis mot en historisk, litterær og filosofisk bakgrunn
• å utvikle en akademisk problemstilling om et tema innen retorisk teori og behandle den skriftlig og muntlig
Gjennom semesteroppgaven får du særlig fordypet innsikt i ett område av retorisk teori.
Alle studenter med opptak til masterprogram har adgang til å søke. Ved høy søking prioriteres studenter fra:
masterprogrammet i språk, studieretning retorikk,
masterprogrammet i antikk kultur og klassiske språk
utvekslingsstudenter på masternivå med fordypning i retorikk, idéhistorie, filosofi, klassisk eller andre fag relevante for emnet.
Studenter som ikke har opptak til masterprogram henvises til RETKLA2020 – Retorisk teori og praksis i antikken (nedlagt)
RETKLA1101 – Klassisk retorikk
10 studiepoeng overlapp mot RETKLA2020 – Retorisk teori og praksis i antikken (nedlagt)
Undervisningen er i seminarform, to timer i uken i ti uker.
Når du skriver semesteroppgave, har du krav på individuell veiledning fra lærer. Innen en nærmere fastsatt frist, skal studentene levere et utkast til semesteroppgaven som skal danne grunnlag for denne veiledningen. Innlevering av utkastet er obligatorisk og skjer i Fronter Utkastet må tilfredsstille visse minimumskrav for å bli godkjent.
Nærmere opplysninger om veiledning og innlevering av utkast blir gitt på semestersiden og i forbindelse med undervisningen.
Godkjent utkast til semesteroppgave er kun gyldig det semesteret det er levert og godkjent, og utkast må leveres og godkjennes på nytt ved eventuelt gjentak av emnet.
Semesteroppgave på 8-10 sider (à 2300 tegn uten mellomrom). Du leverer oppgaven i Fronter.
Du formulerer selv en problemstilling med skisse som skal godkjennes av emneansvarlig. Innlevering av skissen er en obligatorisk aktivitet som må være utført og godkjent for at du skal få vurdert din semesteroppgave.